IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Xi ġmiel ! Ġunju beda bit- tfaqqigħ tas- sajjetti , ir- ragħad u l- beraq . Ġunju tar- Repubblika Fl- Italja jiċċelebraw il- festa tar- Repubblika bi sfilata militari , b' madwar sebat elef suldat jimmarċjaw fil- Fori Imperiali . Il- marċ għall- glorja tar- Repubblika . Ir- Repubblika ta' Malta wkoll għandha festa x' tiċċelebra f' Ġunju . Bħalma saret moda dan l- aħħar , il- ġurnata tfisser maratona ta' ġbir għall- Partit . Min jaf kemm kienu se jistadu liri mill- but Wenzu Dyer , Ġużeppi Bajada , Leli Attard u Karmnu Abela kieku l- ixkubetti Ingliżi ma taqqbuhomx ? Għal dawk li ma jridux joħorġu l- ħbub għall- bwiet ħoxnin tal- Partit , u forsi jinsabu mħassba li r- Repubblika qiegħda timtela bil- ġrieden suwed , il- Lemin qed jorganizza dimostrazzjoni kontra l- immigrazzjoni illegali fl- istess inħawi fejn inġibed il- grillu fuq id- dimostranti li kienu qegħdin imutu bil- ġuħ . Hemm Ġunju tal- ballun kull erba' snin . Ma tistax ma tintebaħx . Int u dieħel l- isptar San Luqa tiltaqa' ma' xwejjaħ ibigħ il- bnadar tat- tliet kuluri : aħdar - abjad - aħmar vs ikħal - abjad - aħmar . L- istess mistħija terġa' tfiġġ . L- armaturi tal- ħwienet tal- ħwejjeġ , it- tilari fuq il- monti . . . kullimkien jerħi l- iskiżofrenija tar- Repubblika Maltija . Qegħdin ibassru li l- Ingilterra se tirbaħ il- kampjonat dinji . Min jaf kemm hawn min diġà qed ilesti l- ħornijiet u s- suffarelli . B' dedika lil dawn ir- repubblikani ( mill- innu ta' James Thomson ( 1700 - 1748 ) Xi ġmiel ! Ġunju beda bit- tfaqqigħ tas- sajjetti , ir- ragħad u l- beraq . Bloggata oħra ta' imtellgħa Fuq Malta ġej ħafna " tfaqqigħ tas- sajjetti , ir- ragħad u l- beraq " . U naħseb li taf għal liema sajjetti qiegħed nirreferi . Jekk l- intellettwali ta' Malta se jibqgħu b' idejhom fuq żaqqhom , kif iħobb jgħid xi ħadd , " vedremo delle belle " . Jekk ma tkunux intom , m' hu se jkun ħadd . U qiegħed niktbu lilek dan il- kumment għax taf xi stima għandi lejk . Għamlu xi ħaġa , għax wisq nibża' li f' pajjiżna t- trijonf tar- rieda jaf ma jkunx 'l bogħod . interessanti dan li qed tgħid , kev . intom x' qegħdin tagħmlu ? Antiċipajta dir- risposta , u nispera li mhix sarkastika . : ) Meta tqis li aħna qegħdin barra , qegħdin nagħmlu ħafna . Nibgħatlek risposta dwar dan bl- email la jkolli ftit ċans . . . u r- raġunijiet dwar dan huma ovvji . Jien u Nikol , ftit wara l- funeral ta' missieri , 1/5/2007